396 



tempestas erit commodior, quam a multis diebus fuit hac- 

 tenus, Princeps Auraicus collecto exercitu alicubi impres- 

 sionem faciat. Deus orandus est, ut haec consilia fortu- 

 natum exitum habeant. De Danicis rebus adiunxi, quae Dn. 

 Voppius ab Aitzema Hamburgo ad me scripsit. Ego clam 

 de sua pace et securitate, forte etiam privata utilitate cum 

 Caesare Regem Daniae tandem acturum subvereor, cum spe- 

 ciosum praetextum nunc dissoluto in Anglia Parlamento ha- 

 beat, et culpam a se in alios derivare possit. Sed maiorem 

 semper et communis salutis et propriae etiam securitatis 

 rationem habere debebat. Nam Repub. perdita privata nec- 

 quicquam servantur. Nihil vero magis causae nocet, quam 

 quod in hoc bello amici cognatique gravissima damna pati 

 tamdiu coguntur, quae potius hostium agris inferri debebant. 

 Elector Brandenburgicus ipse quoque experitur Neutralitatis, 

 quam vocant, fruetus, et in Galliam Angliamque misit, qui 

 conquerantur de Mansfeldii potissimum iniuriis. Bethlenius 

 Princeps adhuc durante in Austria rusticorum tumultu prae- 

 claram occasionem haberet bene merendi de Rep. Sed ni- 

 mis circumspecte agit, nec sine aliorum auxiliis ac concursu 

 facile ad arma se conferet. Magno cum desiderio exspecto, 

 an missus a S. R. M:te ad illum Principem ad nos reversus 

 sit, et quale responsum tulerit. Hic litteras ex Suecia ha- 

 bent, quibus scribitur S. R. M:tem cunctas näves exteras 

 in Regno retinuisse, quibus milites transportentur in Livo- 

 niam, et S. R. M:tem simul profecturam esse cum exercitu. 

 Deus in custodia Sanctorum Angelorum S. R. M:tem tueatur 

 tanquam pupillam oculi sui, eique largiatur continuas contra 

 hostes suos Victorias. Confido autem S. R. M:tem et suae 

 salutis et communis causae rationem semper habituram, nec 

 suam personam in discrimina coniecturam esse. Nec dubito, 

 quin ante eius discessum 111. Gen:tas Tua ad me scripfcura 



